Diari Oficial de la Generalitat Valenciana


Sumari del DOGV 5984, del 30-03-2009 (2009/3464)

RESOLUCIÓ de 6 de març de 2009, de la consellera d'Agricultura, Pesca i Alimentació, per la qual s'establix la convocatòria, per a l'any 2009, de les subvencions a entitats, empreses i professionals relacionats amb la producció i la comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació: preus agraris Reglament IHD 1358/96 i altres preus agraris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5984

Data del DOGV
:   30-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3464


Data del document
:   06-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * explotació agrària
    * indústria agroalimentària
    * suport econòmic
    * ajuda a l'agricultura
    * producció agrícola
    * estadística agrària

RESOLUCIÓ de 6 de març de 2009, de la consellera d'Agricultura, Pesca i Alimentació, per la qual s'establix la convocatòria, per a l'any 2009, de les subvencions a entitats, empreses i professionals relacionats amb la producció i la comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació: preus agraris Reglament PTC 5725/96 i altres preus agraris. [2009/3464]
La Llei 38/2003, de 17 de novembre, General de Subvencions, establix en l'article 23 que el procediment per a la concessió de subvencions s'iniciarà sempre d'ofici, per mitjà de convocatòria pública aprovada per l'òrgan competent.
L'Orde de 19 d'octubre de 2005, de la Conselleria d'Agricultura, Pesca i Alimentació, establix les bases reguladores de les subvencions a entitats, empreses i professionals relacionats amb la producció i la comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació (DOGV núm. 5133 i 5134).
En virtut d'això, resolc:
Apartat primer. Objecte
L'objecte d'esta resolució és convocar, per a l'any 2009, en règim de concurrència competitiva, les subvencions a entitats, empreses, professionals i persones físiques relacionats amb la producció i la comercialització en el sector agrari, que proporcionen dades de preus i de conjuntura sobre el sector agrari.
Apartat segon. Bases reguladores
Les bases reguladores d'estes subvencions es van establir en l'Orde de 19 d'octubre de 2005, de la Conselleria d'Agricultura, Pesca i Alimentació. En esta orde s'establixen les bases reguladores per a la concessió de subvencions a entitats, empreses i professionals relacionats amb la producció i la comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació (DOGV núm. 5133, d'11.11.2005).
Apartat tercer. Crèdits pressupostaris i quantia de la subvenció
Les subvencions es concediran a càrrec de l'aplicació pressupostària 65.96.07.682.34.5, línia 3302, dels pressupostos generals de la Generalitat Valenciana per a l'any 2009.
L'import global màxim, per a l'any 2009, serà de 216.000 euros i la seua distribució en els diferents conceptes es conté en l'annex I d'esta resolució.
Apartat quart. Requisits dels sol·licitants
Els requisits que hauran de reunir els sol·licitants són els enumerats en els apartats a i b, de l'article 2 de l'orde que establix les bases reguladores d'estes subvencions.
Apartat quint. Sol·licituds
1. Les sol·licituds per a obtindre les subvencions amb especificació del període a què s'estén la col·laboració es dirigiran a la consellera d'Agricultura, Pesca i Alimentació i es formalitzaran en els models que s'establixen en l'orde que fixa les bases reguladores d'estes subvencions i que apareixen com a annex II en esta resolució. S'acompanyarà la sol·licitud amb una declaració responsable del fet que el sol·licitant no està sotmés a les prohibicions per a obtindre la condició de beneficiari, esmentades en els apartats 2 i 3, de l'article 13 de la Llei 38/2003, de 17 de novembre, General de Subvencions.
2. Així mateix, els sol·licitants hauran d'acreditar estar al corrent de les obligacions tributàries (estatals i autonòmiques) i amb la Seguretat Social, de conformitat amb allò que es disposa en l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Queden exonerades de l'esmentada obligació les línies de subvenció que s'esmenten en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Orde de 30 de maig de 1996, de la Conselleria d'Economia i Hisenda. Segons esta resolució les exoneracions no s'aplicaran quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els trenta mil cinquanta euros amb seixanta-un cèntims (30.050,61).
3. Les sol·licituds es presentaran en el Registre General de la Conselleria d'Agricultura, Pesca i Alimentació o en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini de 30 dies naturals, a comptar des de l'endemà de la publicació d'esta resolució de convocatòria en el Diari Oficial de la Comunitat Valenciana.
Apartat sext. Criteris de selecció de les sol·licituds presentades
Els criteris de selecció de les sol·licituds presentades s'establixen en l'article 4 de l'orde que establix les bases reguladores d'estes subvencions
Apartat sèptim. Criteris de valoració de les sol·licituds
Les sol·licituds es valoraran de conformitat amb allò que es disposa en l'article 5 de l'orde que establix les bases reguladores d'estes subvencions.
Apartat octau. Criteris de repartiment de subvencions
Els criteris de repartiment de l'import de les subvencions entre les sol·licituds admeses es realitzarà per mitjà de l'aplicació dels criteris que s'establixen en l'article 8 de l'orde que establix les bases reguladores d'estes subvencions.
En l'annex I d'esta resolució s'establix el repartiment provincial de l'assignació total dels conceptes preus agraris Reglament QPT 7286/96 i altres preus agraris.
Apartat nové. Instrucció, resolució del procediment, notificació i recursos
La instrucció, la resolució del procediment, la notificació i els recursos es duran a terme d'acord amb allò que s'establix en els articles 6, 9 i 10 de les bases reguladores d'estes subvencions.
Apartat deu. Pagament, control i reintegrament de quantitats
El pagament de la subvenció, el control del compliment de l'objecte, les condicions i la finalitat de la subvenció, així com el reintegrament de quantitats per al cas d'incompliment de les condicions imposades, es regulen en els articles 13 i 14 de les bases reguladores.
Apartat onze. Notificació a la Comissió Europea
Esta convocatòria no necessita notificar-se a la Comissió Europea per no reunir tots els requisits de l'apartat 1, de l'article 87 del Tractat CE.
En tot allò que no es preveu en esta resolució, s'aplicarà allò que s'ha preceptuat en la Llei 38/2003, de 17 de novembre, General de Subvencions, així com en el Reglament del procediment per a la concessió de subvencions públiques, aprovat pel Reial Decret 887/2006, de 21 de juliol, en quant no s'opose a allò que s'establix en la llei abans esmentada, així com en l'Orde de 19 d'octubre de 2005, de la Conselleria d'Agricultura, Pesca i Alimentació, establix les bases reguladores de les subvencions a entitats, empreses i professionals relacionats amb la producció i la comercialització en el sector agrari, per la seua col·laboració amb la Subsecretaria de la Conselleria d'Agricultura, Pesca i Alimentació.
Contra esta resolució que posa fi a la via administrativa es podrà interposar, potestativament, recurs de reposició davant del mateix Annex I
Import anual màxim per concepte i repartiment provincial (import en euros)

\* \* \* \* \*
Anexo I
Importe anual máximo por concepto y reparto provincial (importe en euros)

òrgan que ha dictat l'acte en el termini d'un mes, comptat des de l'endemà de la publicació, de conformitat amb allò que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb allò que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.
València, 6 de març de 2009.- La consellera d'Agricultura, Pesca i Alimentació: Maritina Hernández Miñana.